Marderhond

De Marderhond, oder gewéinleche Marderhond (Nyctereutes procyonoides), ass eng vun den zwou liewege Raubdéierenaarten aus der Gattung Nyctereutes (Marderhënn) bannent der Famill vun den Hënn (Canidae). Dat originellt Verbreedungsgebitt vum Marderhond läit a China, Russland, Nordkorea, Südkorea, an der Mongolei an am Vietnam. Se liewe gewéinlech a Biergbëscher.

Tëscht 1929 an 1955 goufe knapps 9.000 Marderhënn fir Juegdzwecker am europäeschen Deel vu Russland an an der Ukrain ausgesat. Vun do aus hu se sech séier a Richtung Weste verbreethttp://www.iucnredlist.org/details/14925/0. D'Aart ass an der EU als invasiv klassifizéiert. Den 3. Februar 2021 gouf en eng éischt Kéier zu Lëtzebuerg, am Raum Beetebuerg, nogewisen"Marderhond fir d'éischte Kéier zu Lëtzebuerg nogewise ginn." rtl.lu, 08.02.2021..

Vum Kapp bis un den Hënner gi se 66–80 cm laang a se hunn e Schwanz dee 15–25 cm laang ass. D'Gewiicht ass tëscht 4–6 kg (am Summer) oder tëscht 6–10 kg (am Wanter). An der Wanterzäit halen d'Marderhënn aus dem Nordareal eng kuerz Wanterrou.

Et gëtt en ettlech Ënneraarte vum Nyctereutes procyonoidesGuillaume de Lavigne. Free Ranging Dogs - Stray, Feral or Wild? – Lulu Press, 2015 – ISBN 978-1-326-21952-9. De japanesche Marderhond, oder Tanuki, gouf bis d'Joer 2018 als Ënneraart N. p. viverrinus consideréiert, e gouf spéider als eng eegen Aart Nyctereutes viverrinus ugesinn.

 Um Spaweck 

 De Marderhond op neobiota.lu

Kategorie:Hënn
Kategorie:Invasiv gebittsfriem Aarten an Europa
Kategorie:Fauna an Asien
Kategorie:Neozoen